СЫБАЙЛАС ЖЕМҚОРЛЫҚ ПЕН ОНЫҢ КӨРІНІСТЕРІНЕ ҚАРСЫ ІС-ҚИМЫЛ ТУРАЛЫ АНАЛИТИКАЛЫҚ АНЫҚТАМА
«Қарағанды облысының ауыл шаруашылығы және жер қатынастары басқармасы» ММ қызметіндегі сыбайлас жемқорлық тәуекелдеріне ішкі талдау жүргізу нәтижелері туралы

Қарағанды қ.                                                                       30 маусым 2026 жыл
КІРІСПЕ БӨЛІМ
«Қарағанды облысының ауыл шаруашылығы және жер қатынастары басқармасы» ММ басшысының 2026 жылғы 10 сәуірдегі «Қарағанды облысының ауыл шаруашылығы басқармасы» ММ қызметінде сыбайлас жемқорлық тәуекелдеріне ішкі талдау жүргізу туралы» № 118/1 бұйрығының негізінде 2026 жылғы 23 сәуір мен 22 мамыр аралығындағы кезеңде сыбайлас жемқорлық тәуекелдеріне ішкі талдау жүргізілді (бұдан әрі – Басқарма).
Ішкі талдаумен Басқарманың 2025 жылғы 23 сәуір мен 2026 жылғы 31 наурыз аралығындағы қызмет кезеңі қамтылды.
Сыбайлас жемқорлық тәуекелдеріне ішкі талдау Қазақстан Республикасының Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2016 жылғы 19 қазандағы № 12 бұйрығымен бекітілген Сыбайлас жемқорлық тәуекелдеріне ішкі талдау жүргізудің үлгілік қағидаларына сәйкес жүргізілді.
Талдауды Басқарма қызметіндегі сыбайлас жемқорлық тәуекелдеріне ішкі талдау жүргізу жөніндегі құрамы 10 адамнан тұратын жұмыс тобы жүргізді:
1) Тюлюбеков А.Д. – Басқарма басшысы, жұмыс тобының басшысы;
2) Бошпанов С.Б. – басқарма басшысның орынбасары;
3) Токмурзин Б.М. – басқарма басшысның орынбасары;
4) Ламбеков Н.Р. – басқарма басшысның орынбасары;
[bookmark: _Hlk240537013]5) Мукаев Е.А. – Агроөнеркәсіптік кешендегі экономикалық саясатты және қаржылық құралдарды іске асыру бөлімінің басшысы;
[bookmark: _Hlk240537030]6) Сулейменов А.Е. – Өсімдік шаруашылығын дамыту және техникалық жарақтандыру бөлімі басшысының міндетін атқарушы;
[bookmark: _Hlk240536970]7) Аскарова А.Ж. – Мал шаруашылығы салаларын және қайта өңдеуді субсидиялау бөлімінің басшысы;
8) Кисраунова А.Т. – Қаржыландыру, бухгалтерлік есеп және мемлекеттік сатып алу бөлімінің басшысы;
9) Ахметов К.М. – Микрокредит беру, ауыл шаруашылығы кооперациясын дамыту және азық-түлік қауіпсіздігін қамтамасыз ету бөлімінің басшысы;
[bookmark: _Hlk240537045]10) Қазыкенов Е.С. – Жер мәселелерін реттеу бөлімінің басшысы.
Үлгілік қағидалардың 5-тармағына сәйкес сыбайлас жемқорлық тәуекелдеріне ішкі талдау мынадай бағыттар бойынша жүргізілді:
Басқарманың қызметін реттейтін нормативтік құқықтық актілерде және ішкі құжаттарда сыбайлас жемқорлық тәуекелдерін анықтау;
Басқарманың ұйымдастырушылық-басқарушылық қызметінде сыбайлас жемқорлық тәуекелдерін анықтау.
Ішкі талдау жүргізуге Басқарманың құрылымдық бөлімшелерінің өкілдері тартылды. Бұдан бөлек, ішкі талдау нәтижелерін жария талқылау аясына «Атамекен» Қарағанды облысының өңірлік кәсіпкерлер палатасының өкілі — сарапшы Е. Махмутов қатысты.
Жария талқылау қорытындысы бойынша сыбайлас жемқорлық тәуекелдеріне ішкі талдау нәтижелеріне өзгерістер енгізуді талап ететін ескертулер мен ұсыныстар түскен жоқ.
I. БАСҚАРМАНЫҢ ҚЫЗМЕТІН РЕТТЕЙТІН НОРМАТИВТІК ҚҰҚЫҚТЫҚ АКТІЛЕРДЕ ЖӘНЕ ІШКІ ҚҰЖАТТАРДА СЫБАЙЛАС ЖЕМҚОРЛЫҚ ТӘУЕКЕЛДЕРІН АНЫҚТАУ
Үлгілік қағидаларға сәйкес Басқарманың қызметін реттейтін нормативтік құқықтық актілер мен ішкі құжаттарға дискрециялық өкілеттіктердің, құқықтық олқылықтардың, коллизиялардың, әкімшілік кедергілердің, сондай-ақ екіұшты пайымдауға жол беретін және сыбайлас жемқорлық құқық бұзушылықтарды жасауға ықпал ететін нормалардың болуы тұрғысынан сыбайлас жемқорлықты тудыратын факторлардың бар-жоғына талдау жүргізілді.
Жүргізілген талдау қорытындысы бойынша нормативтік құқықтық актілер мен ішкі құжаттарда сыбайлас жемқорлық тәуекелдері анықталған жоқ.
Басқарманың құрылымдық бөлімшелерінің қызметі Қазақстан Республикасының Конституциясына, Қазақстан Республикасының заңдарына, кодекстеріне, Қазақстан Республикасы Президентінің жарлықтарына, Қазақстан Республикасы Үкіметінің қаулыларына, орталық мемлекеттік органдардың нормативтік құқықтық актілеріне, сондай-ақ Қарағанды облысы әкімдігінің агроөнеркәсіптік кешен, жер қатынастары, мемлекеттік басқару, мемлекеттік сатып алу, мемлекеттік қызметтер көрсету және сыбайлас жемқорлыққа қарсы іс-қимыл мәселелерін реттейтін қаулыларына сәйкес жүзеге асырылады.
Талдау барысында қолданыстағы нормативтік құқықтық актілерде Басқарма өкілеттіктерін құқықтық реттеудің жеткілікті екендігі, оларда лауазымды тұлғалардың дискрециялық өкілеттіктерін негізсіз кеңейту көзделмегендігі, сыбайлас жемқорлық тәуекелдерінің туындауына алғышарттар жасайтын нормалардың жоқтығы, сондай-ақ Басқарма функцияларын іске асыру кезінде әкімшілік рәсімдердің ашықтығы қамтамасыз етілгендігі анықталды.
Жүргізілген талдау қорытындысы бойынша қолданыстағы нормативтік құқықтық актілерге өзгерістер мен (немесе) толықтырулар енгізу жөніндегі ұсыныстар жоқ.
«ҚАРАҒАНДЫ ОБЛЫСЫНЫҢ АУЫЛ ШАРУАШЫЛЫҒЫ ЖӘНЕ ЖЕР ҚАТЫНАСТАРЫ БАСҚАРМАСЫ» ММ ҰЙЫМДАСТЫРУШЫЛЫҚ-БАСҚАРУШЫЛЫҚ ҚЫЗМЕТІНДЕ СЫБАЙЛАС ЖЕМҚОРЛЫҚ ТӘУЕКЕЛДЕРІН АНЫҚТАУ
Сыбайлас жемқорлық тәуекелдеріне ішкі талдау жүргізудің үлгілік қағидаларына сәйкес Басқарманың 2025 жылғы және 2026 жылғы бес айдағы ұйымдастырушылық-басқарушылық қызметіне мынадай бағыттар бойынша талдау жүргізілді: персоналды басқару, мүдделер қақтығысын реттеу, мемлекеттік қызметтер көрсету, ішкі бақылауды ұйымдастыру, жеке және заңды тұлғалардың өтініштерін қарау, сондай-ақ ақпараттық жүйелерді қолдану.
1. Персоналды басқару
Талдау қорытындысы бойынша персоналды басқару саласында сыбайлас жемқорлық тәуекелдері анықталған жоқ.2026 жылғы 1 маусымдағы жағдай бойынша Басқарманың штаттық саны 33 бірлікті, іс-жүзіндегі саны — 30 қызметкерді құрайды, бос лауазымдар саны — 3.2025 жылы өз еркімен 4 қызметкер, 2026 жылғы бес айда — 1 қызметкер жұмыстан босатылды.Мемлекеттік қызметке алғаш рет кіретін барлық азаматтар ұлттық қауіпсіздік органдарында арнайы тексеруден өтеді, Қазақстан Республикасының мемлекеттік қызмет және сыбайлас жемқорлыққа қарсы іс-қимыл туралы заңнамасында белгіленген шектеулерді сақтау туралы жазбаша міндеттемелер қабылдайды, сондай-ақ мемлекеттік қызметті өткеру кезеңінде пайдаланылуы табыс алуға әкеп соғуы мүмкін мүлікті сенімгерлік басқаруға беру қажеттілігі туралы хабардар етіледі.Мемлекеттік қызметшілердің кірістері мен мүлкі туралы декларацияларды уақтылы ұсынуы қамтамасыз етілуде.2025 жылы біліктілікті арттыру және қайта даярлау курстарынан 4 қызметкер, 2026 жылғы бес айда — 3 қызметкер өтті.
2. Мүдделер қақтығысын реттеу
Талдау қорытындысы бойынша мүдделер қақтығысы фактілері анықталған жоқ.
Сондай-ақ мемлекеттік сатып алуды өткізу кезінде лауазымды тұлғалардың үлестестік (аффилирленгендік) жағдайлары, сонымен қатар жақын туыстардың, жұбайлардың (зайыптылардың) және жекжаттардың тікелей бағыныстылық қатынастарда болу фактілері анықталған жоқ.
Мемлекеттік сатып алу Қазақстан Республикасының мемлекеттік сатып алу туралы заңнамасына сәйкес жүзеге асырылады.
3. Мемлекеттік қызметтер көрсету
Мемлекеттік қызметтер тізіліміне сәйкес Басқарма агроөнеркәсіптік кешен және жер қатынастары саласындағы мемлекеттік қызметтерді көрсетуші болып табылады.
Талданатын кезеңде мемлекеттік қызметтер негізінен «Е-лицензиялау», GosAgro, SubsidyPlem.kz ақпараттық жүйелері және «электрондық үкімет» веб-порталы арқылы электрондық форматта көрсетілді, бұл қызметті алушылар мен лауазымды тұлғалар арасындағы тікелей байланысты барынша азайтады және сыбайлас жемқорлық тәуекелдерін төмендетуге ықпал етеді.
2025 жылы 7 720 мемлекеттік қызмет көрсетілді, оның ішінде:
электрондық форматта — 7 707;
қағаз түрінде — 13.
2026 жылдың І тоқсанында 1 077 мемлекеттік қызмет көрсетілді, оның ішінде:
электрондық форматта — 1 073;
қағаз түрінде — 4.
Талданатын кезеңде Басқарманың мекенжайына мемлекеттік қызметтерді көрсету сапасына қатысты шағымдар түскен жоқ.
Басқарма агроөнеркәсіптік кешен субъектілеріне мемлекеттік қызметтер мен мемлекеттік қолдау шараларының қолжетімділігіне тұрақты негізде талдау жүргізеді, субсидиялаудың ақпараттық жүйелерінің жұмысына мониторингті жүзеге асырады, бизнес-процестерді жетілдіру жөніндегі ұсыныстарды қарастырады, сондай-ақ Call-орталық және Басқарма мамандары арқылы қызметті алушыларға консультациялық қолдау көрсетуді қамтамасыз етеді.
Қызметкерлердің кәсіби деңгейін арттыру мақсатында 2026 жылдың І тоқсанында Басқарманың үш маманы мемлекеттік қызметтер көрсету мәселелері бойынша оқудан өтті.
Сонымен қатар мемлекеттік қызметтерді көрсету сапасына жүргізілген ішкі бақылау нәтижелері ұйымдастырушылық сипаттағы жекелеген кемшіліктердің бар екенін көрсетті, олар мынадай жағдайлардан көрініс тапты:
есептілікті қалыптастыру тәртібінің жекелеген бұзылулары;
мемлекеттік қызметтерді көрсету кезінде бизнес-процестердің жекелеген талаптарының сақталмауы;
мемлекеттік қызметтерді көрсету мәселелері жөніндегі қызмет туралы есептің ресми интернет-ресурста уақтылы орналастырылмауы.
Анықталған бұзылулар қызметті алушылардың құқықтарын шектеуге әкеп соққан жоқ, алайда бұл ішкі бақылауды күшейту, мемлекеттік қызметтер көрсету саласындағы заңнама талаптарын сақтау және лауазымды тұлғалардың дербес жауапкершілігін арттыру қажеттілігін айғақтайды.
Тексерумен сондай-ақ заңнамада көзделген жағдайларда мемлекеттік қызметтердің тегін негізде көрсетілетіндігі анықталды; құжаттарды заңсыз талап ету, қызметті алушылардың құқықтарын бұзу, төлемді негізсіз алу, сондай-ақ мүгедектігі бар адамдар үшін жағдай жасамау фактілері анықталған жоқ.
Басқарма ғимаратында мүгедектігі бар адамдардың мемлекеттік қызметтерді алуы үшін қажетті жағдайлар, соның ішінде пандус пен шақыру батырмасының болуы қамтамасыз етілген.
Қорытынды.
Тұтастай алғанда, мемлекеттік қызметтерді көрсетуді ұйымдастыру Қазақстан Республикасы заңнамасының талаптарына сәйкес келеді. Мемлекеттік қызметтердің электрондық форматта көрсетілуінің жоғары үлесі қызметті алушылар мен мемлекеттік қызметшілер арасындағы жеке байланысты барынша азайту есебінен сыбайлас жемқорлық тәуекелдерін төмендетуге ықпал етеді.
Сонымен қатар талдау нәтижелері әкімшілік рәсімдердің сақталуына, есептіліктің уақтылы қалыптастырылуына, бизнес-процестердің сақталуына және Басқарманың ресми интернет-ресурсында орналастырылатын ақпараттың тұрақты түрде өзектендіріліп тұруына ішкі бақылауды күшейту қажеттілігін айғақтайды.
Басқарманың құрылымдық бөлімшелерінде жеке және заңды тұлғалардың өтініштерін қарау Қазақстан Республикасының Әкімшілік рәсімдік-процестік кодексіне сәйкес жүзеге асырылады.
2025 жылы Басқармаға 831 өтініш түсті.
Өтініштердің жалпы санынан 406-сы (48,8 %) өтініштер мен шағымдар болып табылмайтын құжаттарды құрады, оның ішінде:
140 өтініш (16,8 %) — заңды тұлғалар мен кәсіпкерлік субъектілерінің бағыттарды субсидиялау тізбесіне енгізу туралы ұсыныстары, сондай-ақ консультациялық және білім беру қызметтерін көрсету туралы ұсыныстары;
266 өтініш (32 %) — бұқаралық ақпарат құралдарының сұрау салулары, ақпараттық-әдістемелік хаттар және өзге де қызметтік хат-хабарлар.
2026 жылдың бес айында Басқармаға 460 өтініш түсті, оның 255-і (55,4 %) өтініштер мен шағымдарға жатпайды, соның ішінде:
19 ұсыныс;
236 ақпараттық хабарлама, сұрау салу және пікір.
Түскен өтініштерді талдау көрсеткендей, сұрақтардың басым бөлігі мемлекеттік қолдау шараларын ұсынумен, субсидиялау тәртібімен, жер мәселелерімен, мемлекеттік қызметтер көрсетумен және қолданыстағы заңнама нормаларын түсіндірумен байланысты.
Басқарманың қызметі туралы ақпарат мемлекеттік органдардың интернет-ресурстарының бірыңғай платформасында, сондай-ақ «Ашық деректер», «Ашық бюджеттер» және «Ашық НҚА» порталдарында тұрақты негізде орналастырылады.
Басқарма қызметінде «Электрондық құжат айналымының бірыңғай жүйесі», «Персоналды басқару жүйесі», «1С: Бухгалтерия», «Мемлекеттік сатып алу», «Клиент-Қазынашылық», «e-Қызмет», «МОИПЖ» ақпараттық жүйелері пайдаланылады, бұл процестерді автоматтандыруға, әкімшілік кедергілерді азайтуға және сыбайлас жемқорлық тәуекелдерін барынша азайтуға ықпал етеді.
Жүргізілген ішкі талдау қорытындысы бойынша мынадай сыбайлас жемқорлық тәуекелдері анықталды.
1. Бақылау құжаттарының орындалу мерзімдерінің сақталуына бақылаудың жеткіліксіздігі.
Талданатын кезеңде бақылау құжаттарын орындау мерзімдерін бұзудың 9 фактісі анықталды, бұл құрылымдық бөлімшелер басшылары тарапынан ведомстволық бақылаудың жеткіліксіздігін айғақтайды.
Тәуекел: тапсырмалардың уақтылы орындалмауы негізсіз шешімдер қабылдауға және сыбайлас жемқорлық көріністерінің туындауына алғышарттар жасайды.
2. Мемлекеттік қызметтерді көрсету кезіндегі құқық қолдану практикасы деңгейінің жеткіліксіздігі.
Мемлекеттік қызметтерді көрсетуден бас тарту туралы жеткілікті құқықтық уәждемесіз негізсіз шешімдер қабылдау фактілері анықталды.
Бұдан бөлек, мемлекеттік қызметтерді көрсетуді жүзеге асыратын жекелеген мамандар мемлекеттік қызметтерді ұсыну мәселелері бойынша оқытудан өтпеген, бұл кәсіби даярлық деңгейінің жеткіліксіздігін көрсетеді.
Тәуекел: негізсіз шешімдер қабылдау, қызмет алушылардың құқықтарын бұзу және сыбайлас жемқорлық алғышарттарының туындауы.
3. Басқарманың құзыретіне жатпайтын функцияларды жүктеу.
Басқармаға іс жүзінде басқа мемлекеттік органдардың құзыретіне жататын әлеуметтік маңызы бар азық-түлік тауарларының бағасына мониторинг жүргізу бойынша жекелеген функциялар жүктеледі.
Тәуекел: өкілеттіктердің қайталануы, жауапкершіліктің шайылуы және белгіленген құзыреттен тыс шешімдер қабылдау.
4. Өтініштерді қарау және мемлекеттік қолдау шараларын іске асыру кезіндегі формалды тәсіл.
Жекелеген өтініштер мән-жайларға жан-жақты талдау жасалмай қаралады, бұл формалды шешімдердің қабылдануына әкеп соғуы мүмкін.
Тәуекел: мемлекеттік басқару сапасының төмендеуі және өтініштерді объективті емес қарау үшін алғышарттардың туындауы.
5. Ақпараттық жүйелерде өзекті емес мемлекеттік қызметтердің болуы.
Ауыл шаруашылығы техникасын тіркеу бойынша өкілеттіктердің аудандық және қалалық әкімдіктерге әлі 2013 жылы берілгеніне қарамастан, «Е-лицензиялау» ақпараттық жүйесі арқылы Басқарманың мекенжайына өтініштер келіп түсуі жалғасуда.
Тәуекел: статистикалық есептіліктің бұрмалануы, әкімшілік жүктеменің артуы және Басқарманың құзыретіне жатпайтын өтініштерді қарау кезінде сыбайлас жемқорлық тәуекелдерінің туындауы.
6. Мамандардың қызмет алушылармен тікелей өзара іс-қимылы.
Мемлекеттік қолдау шараларын ұсыну кезінде өтініш берушілер өтінімдерді қарастыратын мамандарға жиі тікелей жүгінеді.
Тәуекел: тікелей байланыстың болуы мүдделер қақтығысы мен сыбайлас жемқорлық көріністерінің туындау ықтималдығын арттырады.
7. Мемлекеттік қызметтерді көрсету сапасына ішкі мониторингтің жеткіліксіздігі.
Қазіргі уақытта ақпараттық жүйелер арқылы қызмет көрсету мерзімдерін бақылау жүзеге асырылуда. Сонымен бірге, бас тартулардың заңдылығына және қабылданатын шешімдердің сапасына жүйелі талдау жеткілікті деңгейде жүргізілмейді.
Тәуекел: превентивті (алдын алу) бақылаудың болмауы бұзушылықтардың қайталануына әкеп соғуы мүмкін.
8. Ресми интернет-ресурстағы ақпараттың жеткіліксіз өзектендірілуі.
Талдау барысында ескірген нормативтік құқықтық актілерді орналастырудың және ақпаратты уақтылы жаңартпаудың жекелеген жағдайлары анықталды.
Тәуекел: пайдаланушыларға анық емес ақпарат ұсыну және мемлекеттік органның қызметіне деген сенім деңгейінің төмендеуі.
9. Жер қатынастары саласындағы сыбайлас жемқорлық тәуекелдері.
Жер саласының сыбайлас жемқорлық сыйымдылығының жоғары екендігін ескере отырып, мыналармен байланысты ықтимал тәуекелдер анықталды:
жер мәселелері бойынша материалдарды қарау мерзімдеріне автоматтандырылған мониторингтің болмауымен;
қағаз түрінде қаралатын құжаттар көлемінің елеулі болуымен;
материалдарды дайындау кезінде өтініш берушілердің мамандармен өзара іс-қимыл жасау қажеттілігімен;
жер заңнамасының жекелеген нормаларын түрліше түсіндіру мүмкіндігімен;
материалдардың толық қаралуына бірыңғай ішкі бақылау тетігінің болмауымен.
Аталған мән-жайлар мүдделер қақтығысының туындауына, құжаттарды қарау мерзімдерінің созылуына және субъективті шешімдердің қабылдануына алғышарттар жасайды.
Сонымен бірге, талдау нәтижелері бойынша талданатын кезеңде жер қатынастарын реттеу бөлімінің қызметінде сыбайлас жемқорлық құқық бұзушылықтарды жасау фактілері анықталған жоқ.

ҚОРЫТЫНДЫ БӨЛІМ
Сыбайлас жемқорлық тәуекелдеріне ішкі талдау нәтижелері бойынша Басқарманың қызметі тұтастай алғанда Қазақстан Республикасы заңнамасының талаптарына сәйкес жүзеге асырылатыны анықталды.
Шұғыл ұйымдастырушылық шараларды қабылдауды талап ететін жүйелі сыбайлас жемқорлық тәуекелдері анықталған жоқ.
Сонымен бірге, талдау құжаттарды қарау мерзімдерінің сақталуымен, мемлекеттік қызметтерді көрсету сапасымен, ақпаратты өзектендірумен, ішкі бақылаумен, сондай-ақ жер қатынастары саласындағы жекелеген функцияларды іске асырумен байланысты сыбайлас жемқорлық тәуекелдерінің туындауына алғышарттар жасауға қабілетті жекелеген ұйымдастырушылық факторлардың бар екенін көрсетті.
Анықталған тәуекелдерді барынша азайту мақсатында мыналар ұсынылады:
бақылау құжаттарының орындалу мерзімдерінің сақталуына ведомстволық бақылауды күшейту;
бас тарту себептерін талдауды қоса алғанда, мемлекеттік қызметтерді көрсету сапасына тұрақты мониторингті қамтамасыз ету;
мемлекеттік қызметтерді көрсететін қызметкерлердің біліктілігін жыл сайын арттыруды ұйымдастыру;
Басқарманың ресми интернет-ресурсында орналастырылатын ақпараттың уақтылы өзектендірілуін қамтамасыз ету;
Қазақстан Республикасы Ауыл шаруашылығы министрлігіне субсидиялаудың ақпараттық жүйелерінің техникалық кемшіліктерін жою және Басқарманың құзыретіне жатпайтын мемлекеттік қызметтерді алып тастау бойынша ұсыныстар жіберу;
жер қатынастары саласындағы құқықтарды беру, нысаналы тағайындауын өзгерту, тоқтату және өзге де рәсімдер мәселелері бойынша материалдарды қарау кезінде жер заңнамасы талаптарының сақталуына ішкі бақылауды күшейту;
жер мәселелері бойынша қабылданатын шешімдерге, олардың заңдылығына міндетті құқықтық баға бере отырып, ірікпелі ішкі мониторинг жүргізуді қамтамасыз ету;
қызметкерлерге сыбайлас жемқорлыққа қарсы іс-қимыл, әкімшілік рәсімдер, сондай-ақ агроөнеркәсіптік кешен және жер қатынастары саласындағы заңнама мәселелері бойынша құқықтық жалпыға бірдей оқыту жүргізуді жалғастыру.
Жұмыс тобы сыбайлас жемқорлық тәуекелдеріне ішкі талдау нәтижелері бойынша анықталған сыбайлас жемқорлық құқық бұзушылықтарды жасауға ықпал ететін себептер мен жағдайларды жою жөніндегі іс-шаралар жоспарын бекіту, сондай-ақ оның уақтылы және толық орындалуын бақылауды қамтамасыз ету қажеттілігі туралы қорытындыға келді.
1-қосымша. Сыбайлас жемқорлық тәуекелдеріне ұшырауы мүмкін лауазымдардың тізбесі.
2-қосымша. Сыбайлас жемқорлық тәуекелдеріне ішкі талдау материалдары ___ парақта (талдау жүргізу кезінде пайдаланылған құжаттардың көшірмелері, актілер, хаттамалар, ақпараттық материалдар және өзге де құжаттар).
ЖҰМЫС ТОБЫНЫҢ МҮШЕЛЕРІ
1) Токмурзин Б.М. Басқарма басшысының орынбасары ____________________________________;

2) Бошпанов С.Б., басқарма басшысының орынбасары _____________________________________;

3) Ламбеков Н.Р., басқарма басшысының орынбасары _____________________________________;

4) Аскарова А.Ж., Мал шаруашылығы салаларын және қайта өңдеуді субсидиялау бөлімінің басшысы _____________________________________;

5) Ахметов К.М., Микрокредит беру, ауыл шаруашылығы кооперациясын дамыту және азық-түлік қауіпсіздігін қамтамасыз ету бөлімінің басшысы _______________________________________________;

6) Кисраунова А.Т., Қаржыландыру, бухгалтерлік есеп және мемлекеттік сатып алу бөлімінің басшысы __________________________________ ;

4) Мукаев Е.А., Агроөнеркәсіптік кешендегі экономикалық саясатты және қаржылық құралдарды іске асыру бөлімінің басшысы ____________________________;

5) Сулейменов А.Е., Өсімдік шаруашылығын дамыту және техникалық жарақтандыру бөлімі басшысының міндетін атқарушы _____________________________________;

9) Қазыкенов  Есімхан Сәбитұлы, 
Жер мәселелерін реттеу бөлімінің басшысы ___________________________________________.



Таныстым: 



Қарағанды облысының 
ауыл шаруашылығы және жер қатынастары 
басқармасының басшысыи     __________________________   А.Тюлюбеков
					



